cyanic-selkie/wikianc huggingface dataset:
Ελισάβετ της Ρωσίας
Θάνατος
Το Δεκέμβριο του 1761 η Ελισάβετ πέθανε από αιμορραγία λόγω άγνωστης στην τότε ιατρική νόσου. Στο θρόνο τη διαδέχτηκε ο ανεψιός της Πέτρος Γ΄. Ο νέος αυτοκράτορας επέστρεψε στον Φρειδερίκο Β΄ όλη την κατακτημένη γη.
Εξωτερικοί σύνδεσμοι
Κατηγορία:Τσάροι της Αυτοκρατορίας της Ρωσίας Κατηγορία:Οίκος Ρομάνοφ Κατηγορία:Ρώσοι ευγενείς Κατηγορία:Αυτοκράτειρες της Ρωσίας Κατηγορία:Μεγάλες Δούκισσες της Ρωσίας
Κύπελλο Κύπρου ποδοσφαίρου γυναικών 2015-16
Το Κύπελλο Κύπρου 2015-16 ήταν η 12η έκδοση του Κυπέλλου Κύπρου. Νικήτρια ήταν η Apollon Ladies για 8η φορά στην ιστορία της.
Σύστημα διεξαγωγής
Στο κύπελλο Κύπρου 2015-16 συμμετείχαν οι 8 ομάδες του πρωταθλήματος Παγκυπρίου πρωταθλήματος ποδοσφαίρου γυναικών.
Διεξήχθη σε 3 γύρους. Στην προημιτελική και στην ημιτελικά φάση έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.
Ο τελικός ήταν μονός και διεξήχθη σε ουδέτερο στάδιο.
Προημιτελικά
Οι αγώνες της προημιτελικής φάσης έγιναν στις 21 Φεβρουαρίου 2016.
Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.
Τελικός
Στον τελικό προκρίθηκαν η Apollon Ladies και η Λευκοθέα Λατσιών. Ο τελικός διεξήχθη στις 27 Μαρτίου 2016 στο Σταδίο Αντώνης Παπαδόπουλος στη Λάρνακα. Νικήτρια ήταν η Apollon Ladies με σκορ 5-1.
Δείτε επίσης
Κατηγορία:Εγχώρια ποδοσφαιρικά κύπελλα 2015-2016 Κατηγορία:Κύπελλο Κύπρου (ποδόσφαιρο γυναικών)
Ελεονώρα Έρντμουτε της Σαξονίας-Άιζεναχ
H Ελεονώρα Ερδμούδη, (γερμ. Eleonore Erdmuthe, 13 Απριλίου 1662 - 9 Σεπτεμβρίου 1696) από τον Οίκο των Βέττιν ήταν κόρη του Δούκα της Σαξονίας-Άιζεναχ και με τους γάμους της έγινε πρώτα Μαργραβίνα του Βρανδεμβούργου-Άνσμπαχ και μετά Εκλέκτειρα της Σαξονίας.
Βατομουριά
Η Βάτος (λατ.Rubus) είναι ένα μεγάλο γένος αγγειόσπερμων φυτών που ανήκει στην οικογένεια των Ροδοειδών με 250-700 είδη. Τα φυτά του γένους, οι βατομουριές, είναι συνήθως θάμνοι με αγκάθια. Οι καρποί τους είναι εδώδιμοι με ποικίλους χρωματισμούς που διαφέρουν από είδος σε είδος. Συνήθως τα βατόμουρα τρώγονται ωμά ή χρησιμοποιούνται στην ζαχαροπλαστική ενώ μπορούν να γίνουν και μαρμελάδα, ξύδι, κρασί ή ρακή μετά από κατάλληλη επεξεργασία. Κάποια είδη βατομουριάς (κυρίως σμέουρα) καλλιεργούνται σε διάφορες χώρες όμως δεν έχουν ιδιαίτερη οικονομική σημασία. Στην Ελλάδα συναντάται κυρίως ως αυτοφυές το είδος Βάτος η θαμνώδης, το μαύρο βατόμουρο, γνωστό και ως απλά βατομουριά ή βατσινιά.
Ελεονώρα Έρντμουτε της Σαξονίας-Άιζεναχ
Βιογραφία
Η Ελεονώρα Ερδμούδη Λουίζα ήταν η πρώτη κόρη του Ιωάννη Γεωργίου Α΄, Δούκα της Σαξονίας-Άιζεναχ, και της Ιωαννέττας, κόρης του Ερνέστου, Κόμη του Ζάυν-Βίττγκενσταϊν-Ζάυν.
Βατομουριά
Θεραπευτικές Ιδιότητες
Τα βατόμουρα έχουν εξαιρετικές θεραπευτικές ιδιότητες. Το εξωτερικό τους είναι αποτελεσματικό σε δερματοπάθειες και σε αποστήματα. Οι καρποί της βατομουριάς περιέχουν πολλές βιταμίνες, κυρίως Α, Β, C, μία ουσία που περιέχουν πολλά σιρόπια για την καταπολέμηση του πονόλαιμου και του βήχα και ένα πτητικό αιθέριο έλαιο. Χρησιμοποιείται επίσης ως φάρμακο κατά της φαρυγγίτιδας, της αναιμίας, της λαρυγγίτιδας, της διάρροιας, της ουλίτιδας και βοηθά στις λοιμώξεις του αναπνευστικού. Τα φύλλα της βατομουριάς χρησιμοποιούνται σε έγχυμα κατά της δυσεντερίας, των διαρροιών και των εσωτερικών αιμορραγιών. Επίσης χρησιμοποιείται σε γαργάρες για την καταπολέμηση του πονόλαιμου, της ουλίτιδας, της φαρυγγίτιδας, της διάρροιας, της αιματουρίας κτλ. Συχνά χρησιμοποιείται και για την επούλωση των πληγών. Το έγχυμα αυτό της βατομουριάς, πιστεύεται ότι βοηθά τις εγκύους στη γέννα.
Ελεονώρα Έρντμουτε της Σαξονίας-Άιζεναχ
Οικογένεια
Παντρεύτηκε πρώτα το 1681 τον Ιωάννη Φρειδερίκο των Χοεντσόλερν, Μάργραβο του Βρανδεμβούργου-Άνσμπαχ, και είχε τέκνα:
Βατομουριά
Εξωτερικοί σύνδεσμοι
Κατηγορία:Ροδοειδή Κατηγορία:Ευρωπαϊκή χλωρίδα Κατηγορία:Φαρμακευτικά φυτά Κατηγορία:Δρύπες
Ελεονώρα Έρντμουτε της Σαξονίας-Άιζεναχ
Οικογένεια
Το 1686 απεβίωσε ο Ιωάννης Φρειδερίκος και η Ελεονώρα Ερδμούδη έκανε το 1692 δεύτερο γάμο με τον Ιωάννη Γεώργιο Δ΄, Εκλέκτορα της Σαξονίας. Είχε δύο αποβολές (1692,1693) και μία πλασματική εγκυμοσύνη το 1693.
Καύαρος
Ο Καύαρος ήταν ο ύστατος βασιλέας του κελτικού βασιλείου της Τύλιδας στη Θράκη από περίπου το 225 π.Χ. έως το 213 π.Χ.
Βιογραφία
Σύμφωνα με τον Ζακ Λακρουά, το όνομά του στην κελτική γλώσσα σήμαινε « γίγαντας » (βλ. παλαιό ιρλανδικό caur, ουαλικό cawr).
Ο Έλληνας ιστορικός Πολύβιος ο οποίος τον ονομάζει βασιλέα των « Γαλατών της Θράκεις » επαινεί « τον ευγενή και πραγματικά βασιλικό χαρακτήρα του », ενώ τονίζει, επίσης, την δράση του για την « εξασφάλιση της ασφάλειας των εμπορικών πλοίων τα οποία εισέρχονταν εντός του Εύξεινου Πόντου ».
Προς το 220 π.Χ., ο Καύαρος αποτέλεσε τον κριτή σε αντιδικία μεταξύ της ελληνικής πόλεως του Βυζαντίου, η οποία του κατέβαλε φόρο υποτέλειας μεταξύ 3 και 5,000 χρυσών νομισμάτων, και του βασιλέα Προυσία Α΄ της Βιθυνίας.
Το βασίλειό του αφανίστηκε το 213 π.Χ., κατόπιν επιδρομής των Οδρυσσών ηγεμόνων της Θράκης οι οποίοι έσφαξαν τους Κέλτες, σύμφωνα με τον Πολύβιο (« Οι Γαλάτες έπεσαν με την σειρά τους, εμπρός στην υπεροχή των Θρακών, οι οποίοι δεν χαρίστηκαν σε κανέναν, εξολοθρεύοντας πλήρως την φυλή τους »).
Νομίσματα κομμένα από τον Καύαρο έχουν ανευρεθεί, ο οποίος έκοβε τετράδραχμα επάνω στα οποία παρουσιάζονταν ο Ηρακλής και ο Ζευς με την σημείωση στα ελληνικά « ΒΑΣΙΛΕΩΣ ΚΑΥΑΡΟΥ », καθώς και χάλκινα νομίσματα με αναπαραστάσεις του Απόλλωνα, του Ηρακλή και του Ερμή.
Δευτερογενείς πηγές
Κατηγορία:Γαλάτες (Μικρά Ασία) Κατηγορία:Μονάρχες της Αρχαιότητας
Ρένα Ντάλμα
Η Ρένα Ντάλμα είναι κλασική τραγουδίστρια του λαϊκού τραγουδιού.
Ξεκίνησε να τραγουδάει από την δεκαετία του 1960 στην Αθήνα. Παρουσιάστηκε στη Λεωφόρο Συγγρού μαζί με τους Γιάννη Παπαϊωάννου, Βασίλη Τσιτσάνη και Δημήτρη Ευσταθίου. Συνέχισε με τον Γρηγόρη Μπιθικώτση σε μουσική Μίκη Θεοδωράκη και Μάνου Χατζιδάκι. Εμφανίστηκε στον κινηματογράφο στην ταινία του Ηλία Καζάν σε συνοδεία Μάνου Χατζιδάκι στο πιάνο. Δούλεψε με μεγάλη επιτυχία και ίδρυσε δικό της συγκρότημα, με το οποίο εργάστηκε πολλά χρόνια. Τιμήθηκε με πολλούς χρυσούς δίσκους και χρυσές κασέτες.
Ντάλμα Ρένα
Δέσποινα Ολυμπίου
Βιογραφία
Σπούδασε πιάνο και θεωρία της μουσικής στο Trinity College of Londοn. Από το 2004 έως το 2009 είχε σχέση με τον Κύπριο τραγουδιστή Μιχάλη Χατζηγιάννη. Από το 2013 μέχρι σήμερα έχει σχέση με τον εφοπλιστή Πάνο Δούκα.
1992-2001: Ξεκίνημα
Ξεκίνησε να τραγουδά επαγγελματικά στην Κύπρο το 1992. Μετά από ένα χρόνο ήρθε στην Αθήνα και η πρώτη της επαγγελματική συνεργασία ήταν με τον Γιάννη Πάριο. Έχει συνεργαστεί με πολλούς καλλιτέχνες στο χώρο της ελληνικής μουσικής, όπως η Χάρις Αλεξίου, ο Μανώλης Λιδάκης, ο Δημήτρης Μητροπάνος, ο Παντελής Θαλασσινός, ο Κώστας Μακεδόνας, ο Μίμης Πλέσσας, ο Μάριος Τόκας, ο Θανάσης Πολυκανδριώτης, η Κατερίνα Κούκα, ο Γεράσιμος Ανδρεάτος, η Αναστασία Μουτσάτσου, ο Μιχάλης Χατζηγιάννης κ.ά.
Πρωτοεμφανίστηκε στη δισκογραφία στο δίσκο του Γιώργου Σαρρή «Φταίνε οι Απονοι Καιροί» με το τραγούδι «Η κούνια μας» το οποίο τραγούδησε μαζί του. Συμμετείχε επίσης στο δίσκο «Εμείς οι Έλληνες» με το τραγούδι «Προς ρακοσυλλέκτες και συνοδοιπόρους» και στο δίσκο του Παντελή Θαλασσινού «Απ' την Τήλο ως τη Θράκη» με τέσσερα τραγούδια. Ο πρώτος της προσωπικός δίσκος έχει τίτλο «Των Ματιών σου η Καλημέρα» σε μουσική Παντελή Θαλασσινού, Μανώλη Λιδάκη, Γεράσιμου Ανδρεάτου, Τάσου Γκρου, Σπύρου Ιωαννίδη, Γιώργου Αρσενίδη και στίχους του Ηλία Κατσούλη. Το Δεκέμβριο του 1999 κυκλοφορεί το 2ο προσωπικό του δίσκο του Γιάννη Βαρδή με τίτλο "Μοναξιά" σε μουσική του Αντώνη Βαρδή, το νέο τραγούδι υπάρχει «Σχήμα Λόγου» το οποίο θα γνωρίσει ντουέτο με τον Μιχάλη Χατζηγιάννη είναι ελληνική διασκευή κι επανεκδόθηκε του Αντώνη Βαρδή σε πρώτη εκτέλεση 1986.
2002-2006: Universal Music, Βάλε Μουσική, Έχουμε Λόγο και Αυτό είναι αγάπη
Το 2002 άλλαξε δισκογραφική εταιρεία και πέρασε στο δυναμικό της Universal. Τον Ιούλιο του 2003 έγινε η αρχή της συνεργασίας της με τον Μιχάλη Χατζηγιάννη με το CD Single «Βάλε Μουσική» με μουσική του ιδίου και στίχους της Ελεάνας Βραχάλη. Στο ίδιο cd υπάρχει και το τραγούδι «Να 'σουν αλλιώς» το οποίο τραγούδησε ντουέτο με τον Χατζηγιάννη και γνώρισε μεγάλη επιτυχία. Μετά από ένα χρόνο έγινε πλατινένιος. Το επόμενο άλμπουμ της Ολυμπίου κυκλοφόρησε το 2004 με τίτλο «Έχουμε Λόγο». Το φθινόπωρο του 2005 η Δέσποινα Ολυμπίου κυκλοφόρησε ένα δίσκο με τίτλο «Αυτό Είναι Αγάπη» περιλαμβάνοντας ακόμα 12 τραγούδια με στιχουργική και μουσική υπογραφή των Γιώργου και Αλέξανδρου Παντελιά (Κίτρινα Ποδήλατα). Εξαίρεση αποτελεί ένα τραγούδι που τους στίχους επιμελήθηκε η Λίνα Δημοπούλου. Πρώτο single είναι το «Κάποτε».
2013: Eurovision 2013
Στις 27 Ιανουαρίου ανακοινώθηκε ανεπίσημα ότι η Δέσποινα θα εκπροσωπήσει την Κύπρο στην Eurovision 2013 στο Μάλμε της Σουηδίας. Μερικές μέρες αργότερα ανακοινώθηκε επίσημα από το ΡΙΚ ότι θα εκπροσωπήσει τη χώρα στον διαγωνισμό. Επίσης ανακοινώθηκε ότι το τραγούδι θα είναι στα ελληνικά γραμμένο από τον Ανδρέα Γιωργαλλή και τον Ζενών Ζηνδίλη. Το τραγούδι παρουσιάστηκε στις 14 Φεβρουαρίου κατά τη διάρκεια της εκπομπής Μαζί στο ΡΙΚ, στο ΡΙΚ. Το τραγούδι είχε τον τίτλο Αν Με Θυμάσαι. Τελικά, παρά τα θετικά σχόλια, το τραγούδι δεν πέρασε στον τελικό.
Αναφορές
Κατηγορία:Κύπριες τραγουδίστριες Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2013 Κατηγορία:Ελληνίδες τραγουδίστριες ποπ
Πανελλήνιο πρωτάθλημα υδατοσφαίρισης ανδρών 1948
Το πανελλήνιο πρωτάθλημα πόλο του έτους 1948 διεξήχθη από 22 ως 26 Σεπτεμβρίου στο Ολυμπιακό κολυμβητήριο στην Αθήνα, παράλληλα με τους Πανελλήνιους κολυμβητικούς αγώνες (τα αγωνίσματα της κολύμβησης ξεκίνησαν μία ημέρα αργότερα, στις 23 Σεπτεμβρίου). Στο πρωτάθλημα αγωνίστηκαν 10 ομάδες. Πρωταθλητής αναδείχθηκε ο Εθνικός για τρίτη φορά στην ιστορία του.
Σύστημα διεξαγωγής
Στο πρωτάθλημα δήλωσαν συμμετοχή δέκα ομάδες, οκτώ που αγωνίστηκαν και στους αγώνες του προηγούμενου έτους (Ολυμπιακός, Ν.Ο. Πατρών, Ν.Ο. Μυτιλήνης, Α.Ο. Παλαιού Φαλήρου, Εθνικός Πειραιώς, Ν.Α.Ο. Κέρκυρας, Άρης Θεσσαλονίκης, Ηρακλής Θεσσαλονίκης), και δύο ακόμα πρωτοεμφανιζόμενες (Ν.Ο. Χαλκίδας και Παναθηναϊκός).
Οι αγώνες διεξήχθησαν σε τρεις φάσεις. Για την πρώτη φάση οι δέκα ομάδες χωρίστηκαν με κλήρωση που έγινε στις 20 Σεπτεμβρίου σε τρεις ομίλους. Στους δύο πρώτους ομίλους τοποθετήθηκαν τρεις ομάδες, που αγωνίστηκαν με σύστημα ένας-προς-όλους. Στον τρίτο όμιλο τοποθετήθηκαν τέσσερις ομάδες και αγωνίστηκαν σε αγώνες νοκ-άουτ. Οι όμιλοι:
Στη β' (ημιτελική) φάση, προκρίθηκαν οι δύο πρώτες ομάδες κάθε ομίλου, και τοποθετήθηκαν σε δύο νέους ομίλους των τριών ομάδων. Τα αποτελέσματα ομάδων του ίδιου ομίλου που είχαν ήδη αναμετρηθεί κατά την πρώτη φάση, μεταφέρθηκαν σε αυτή τη φάση.
Στην τελική φάση προκρίθηκαν οι δύο πρώτες ομάδες των ομίλων της ημιτελικής φάσης, και αγωνίστηκαν σε έναν όμιλο. Ίσχυσε ξανά η μεταφορά αποτελεσμάτων προηγούμενων φάσεων. Πρωταθλήτρια αναδείχθηκε η ομάδα που κατέλαβε την πρώτη θέση του τελικού ομίλου.
Η αποβολή του Ν.Ο. Πατρών
Πριν την έναρξη των αγώνων, ο ΝΟ Πατρών είχε καταθέσει αίτημα στην ομοσπονδία (ΕΚΟΦ) για εξαίρεση Πειραιωτών διαιτητών σε αγώνες του κατά Πειραϊκών ομάδων, καθώς υποστηρίζε ότι σε αντίστοιχες περιπτώσεις κατά το παρελθόν, οι διαιτητές είχαν αδικήσει την Πατραϊκή ομάδα προς όφελος της ομάδας της πόλης τους.
Κατά τη δεύτερη μέρα των αγώνων η ομάδα του ΝΟ Πατρών επικράτησε εύκολα του ΝΑΟ Κέρκυρας, και προκρίθηκε στον τελικό του ομίλου της, όπου θα αντιμετώπιζε τον Εθνικό Πειραιώς. Ανεξάρτητα από το αποτέλεσμα του αγώνα αυτού, είχε ήδη προκριθεί στην ημιτελική φάση.
Η ΕΚΟΦ όρισε διαιτητή της αναμέτρησης Εθνικός-ΝΟΠ τον Πειραιώτη Παπαδάκη. Μετά από προειδοποίηση του ΝΟΠ για αποχή, η ΕΚΟΦ προχώρησε σε κλήρωση μεταξύ των διαιτητών, η οποία ανέδειξε και παλι τον Παπαδάκη. Μετά από αυτή την εξέλιξη, ο ΝΟΠ αρνήθηκε να αγωνιστεί. Η ΕΚΟΦ επέβαλε σκληρή τιμωρία στον Πατραϊκό σύλλογο, καθώς εκτός από τη διοργάνωση της υδατοσφαίρισης, τον απέβαλε από όλα τα αγωνίσματα των κολυμβητικών αγώνων.
Α' ημέρα
22 Σεπτεμβρίου 1948.
Κατά την α' ημέρα (η οποία σήμανε και την έναρξη των κολυμβητικών αγώνων με τη διεξαγωγή μόνο αγώνων υδατοσφαίρισης), διεξήχθησαν τρεις αγώνες.
Β' ημέρα
23 Σεπτεμβρίου 1948.
Η τελική κατάταξη των ομίλων:
Μετά την αποβολή του ΝΟ Πατρών, ο ΝΑΟ Κερκύρας πήρε την θέση του στην ημιτελική φάση των αγώνων.
Γ' ημέρα
24 Σεπτεμβρίου 1948.
Κατά την γ' ημέρα διεξήχθησαν τέσσερις συναντήσεις, με τις οποίες ολοκληρώθηκε η δεύτερη φάση των ομίλων. Οι ομάδες χωρίστηκαν σε δύο ομίλους (Α' όμιλος: Ν.Ο. Μυτιλήνης, Άρης Θεσσαλονίκης, Παλαιό Φάληρο, μεταφέρθηκε το αποτέλεσμα ΝΟ Μυτιλήνης-Άρης 2-1 - Β' όμιλος: Ολυμπιακός, Εθνικός Πειραιώς, Ν.Α.Ο. Κέρκυρας).
Η τελική κατάταξη των ομίλων:
Δεν αναφέρεται αγώνας μεταξύ Ολυμπιακού και ΝΑΟ Κέρκυρας, οπότε δεν είναι ξεκάθαρος ο τρόπος κατάταξης του Β' ομίλου και η πρόκριση του Ολυμπιακού εις βάρος του ΝΑΟΚ.
Είναι πιθανό να άλλαξε ο τρόπος διεξαγωγής των αγώνων για τις ομάδες στις οποίες είχε επίδραση η αποβολή του ΝΟ Πατρών, δηλαδή των ΝΑΟ Κέρκυρας και Εθνικού οι οποίες τον αντιμετώπισαν την προηγούμενη ημέρα. Μετά την αποβολή του ΝΟ Πατρών, ακυρώθηκε το αποτέλεσμα του ήδη διεξαχθέντος αγώνα ΝΟ Πατρών-ΝΑΟ Κέρκυρας, και ο αγώνας Εθνικού-ΝΑΟΚ φαίνεται πως αποτέλεσε, μετά από την απρόβλεπτη εξέλιξη, τον νέο τελικό του γ' ομίλου και ταυτόχρονα νοκ-άουτ αγώνα στα πλαίσια της β' φάσης, με τον νικήτη να αντιμετωπίζει στη συνέχεια τον Ολυμπιακό, ώστε να μην υπάρξει παράταση του ήδη καταρτισμένου προγράμματος αγώνων. Αν ο τρόπος διεξαγωγής παρέμενε όπως είχε οριστεί, θα έπρεπε να διεξαχθεί και αγώνας Ολυμπιακού-ΝΑΟΚ, ο οποίος θα ήταν ο πέμπτος της γ' ημέρας ενώ είχαν οριστεί να διεξαχθούν τέσσερις.
Αν ο ΝΟ Πατρών δεν αποβαλλόταν, οι αγώνες του Β' ομίλου κατά την τρίτη ημέρα θα ήταν λογικά οι εξής: ΝΟ Πατρών-Ολυμπιακός και Εθνικός-Ολυμπιακός, ενώ θα μεταφερόταν και το αποτέλεσμα του αγώνα Εθνικού-ΝΟΠ της β' ημέρας.
Δ' ημέρα
25 Σεπτεμβρίου 1948.
Κατά την δ' ημέρα διεξήχθησαν τρεις συναντήσεις, ένας αγώνας κατάταξης και οι δύο πρώτοι αγώνες του τελικού ομίλου. Στον τελικό όμιλο μεταφέρθηκαν τα αποτελέσματα Εθνικός-Ολυμπιακός 5-1 και ΝΟ Μυτιλήνης-Άρης 2-1.
Ε' ημέρα
26 Σεπτεμβρίου 1948.
Κατά την ε' και τελευταία ημέρα διεξήχθησαν τρεις συναντήσεις, ο αγώνας κατάταξης θέσεων 5-6 και οι δύο τελευταίοι αγώνες του τελικού ομίλου. Στον τελικό όμιλο ο Εθνικός κατέκτησε τον τίτλο χάρη στην ισοπαλία που απέσπασε από τον εξαιρετικό Ν.Ο. Μυτιλήνης.
Η τελική κατάταξη του ομίλου: {|
Πήγες
1948 Κατηγορία:Υδατοσφαίριση το 1948
Δημοσθένης ο Μιλήσιος
Ο Δημοσθένης ο Μιλήσιος (1ος αιώνας π.Χ.) ήταν αρχαίος Έλληνας ολυμπιονίκης από τη Μίλητο, ο οποίος στέφθηκε 3 φορές ολυμπιονίκης στο αγώνισμα των σαλπιγκτών στους 189ους (24 π.Χ.), 190ους (20 π.Χ.) και 191ους (16 π.Χ.) ολυμπιακούς αγώνες της αρχαιότητας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Μιλήσιοι ολυμπιονίκες Κατηγορία:Αρχαίοι ολυμπιονίκες της σάλπιγγας‎ Κατηγορία:Αρχαίοι ολυμπιονίκες (1ος αιώνας π.Χ.)
Λυχνάρι του Αλαντίν
Το περιώνυμο λυχνάρι του Αλαντίν ήταν ένα μαγικό λυχνάρι που εξασφάλιζε στον κάτοχό του ότι επιθυμούσε. Το λυχνάρι αυτό απέκτησε ο Αλαντίν, ένας από τους βασικούς ήρωες των αραβικών παραμυθιών των «χιλίων και μιας νύκτας», (γνωστών και ως της «Χαλιμάς»), με τη βοήθεια ενός μάγου.
Ο Αλαντίν φτωχός νέος, πλην όμως έξυπνος και ωραίος, κατάφερε με το λυχνάρι αυτό αφενός μεν να γίνει πάμπλουτος, αφετέρου στο τέλος να παντρευτεί την κόρη του Σουλτάνου. Βέβαια στις διάφορες ιστορίες που αναπτύχθηκαν με τον Αλαντίν έχουν προστεθεί και διάφορα κατορθώματα, δράσεις αλλά και απώλειες του λυχναριού που με έξυπνους πάντα τρόπους το επανακτούσε μέχρι να καταλήξει στο ευτυχές για τον ίδιο τελικό σκοπό.
Κατηγορία:Αραβικά παραμύθια Κατηγορία:Αραβική μυθολογία
Grand Theft Auto: Vice City Stories
Το Grand Theft Auto: Vice City Stories είναι βιντεοπαιχνίδι δράσης περιπέτειας ανοικτού κόσμου που αναπτύχθηκε από τη Rockstar Leeds και κυκλοφόρησε από τη Rockstar Games, αρχικά στις 31 Οκτωβρίου του 2006 για το PlayStation Portable και έπειτα στις 5 Μαρτίου του 2007 ως port για το PlayStation 2. Πρόκειται για το έβδομο παιχνίδι της σειράς Grand Theft Auto και prequel του Grand Theft Auto: Vice City.
Τρόπος παιχνιδιού
Το παιχνίδι εξελίσσεται σε οπτική τρίτου προσώπου. Ο χάρτης του παιχνιδιού αποτελεί μικρογραφία του Μαϊάμι τη Φλόριντα. Ο παίκτης μπορεί να περιηγηθεί και να πραγματοποιήσει διάφορες αποστολές στη Vice City, στη σειρά που θέλει ο ίδιος. Επίσης, ο πρωταγωνιστικός χαρακτήρας έχει τη δυνατότητα της κολύμβησης, για περιορισμένο χρονικό διάστημα. Μετά τον τερματισμό του παιχνιδιού, αυξάνονται οι δυνατότητες του παίκτη.
Πλοκή
Το παιχνίδι τοποθετείται στο 1984, δύο χρόνια πριν τα γεγονότα του Vice City. Πρωταγωνιστής είναι ο Victor "Vic" Vance, ο οποίος υπηρετεί στον στρατό ως μεταφορέας. Ο Λοχαγός Jerry Martinez αντιπαθεί τον Vic και μια μέρα, τον ζητά για να συζητήσουν. Τον παρασέρνει σε συζήτηση, όπου ο Vic εξομολογείται τα οικογενειακά του προβλήματα: για την μητέρα του που παίρνει ναρκωτικά, για τον πατέρα του που σκοτώθηκε, για τον ένα αδερφό του που πάσχει από άσθμα και για τον άλλο αδερφό του που είναι μπλεγμένος στον υπόκοσμο. Ο Jerry του λέει πως του αξίζει να ζει σαν πλούσιος, όπως αυτός. Αν και ο Vic αρχικά δεν ήθελε, ο Jerry τελικά τον έπεισε: του έθετε ακραίες αποστολές, τι οποίες έφερνε σε πέρας. Ωστόσο, μια μέρα παραβίασε τους κανόνες, με αποτέλεσμα να απολυθεί.
Ο Vic αναγκάζεται να ακολουθήσει τον δρόμο του υποκόσμου, όπως ο αδερφός του, Lance. Δεν εργάζεται, και στηρίζεται στον Lance και σε κάποιους φίλους του δεύτερου. Ωστόσο, το μόνο πράγμα που τον ενδιαφέρει είναι να ζει κανονικά και να έχει μια δουλειά. Ο Vic θα βοηθήσει και θα βοηθηθεί από πολλούς ανθρώπους, αλλά ο άνθρωπος που θέλει πολύ να βοηθήσει είναι η Louise, η μητέρα ενός νεογέννητου μωρού, την οποία ο σύζυγός της κακοποιούσε. Ο Vic τον σκοτώνει, για να τον αποτρέψει από το να σκοτώσει τη Louise.
Ο σύζυγος της, ο Martin ήταν και το αφεντικό μιας μικρής συμμορίας που βρισκόταν έξω από την πόλη και κατοικούσαν σε τροχόσπιτα αλλά όταν το αφεντικό τους σκοτώθηκε, η συμμορία διαλύθηκε. Ο Vic στηρίζεται, επίσης, στον φίλο του Lance και πιο πλούσιο άνθρωπο της πόλης, τον Richardo Diaz. Σε μία αποστολή, ο Vic γίνεται μάρτυρας του θανάτου της Louise, η οποία θα δολοφονείται με όπλο από τα αδέρφια Armando και Diego Mendez.
Τέλος, ο Vic σκοτώνει τον Jerry, για οικογενειακούς και προσωπικούς λόγους, και τους Mendez, επειδή σκότωσαν τη Louise. Έπειτα, ο Vic και ο Lance πετούν με ελικόπτερο μακριά από το κτίριο όπου έγιναν αυτά τα συμβάντα. Μερικές ημέρες αργότερα φεύγουν από τη Vice City, για να στείλουν στον χρήματα στον μεγαλύτερο αδερφό τους, για την φαρμακευτική αγωγή του άσθματος.
Χαρακτήρες
Οι ηθοποιοί που δάνεισαν τις φωνές τους στους χαρακτήρες είναι ο Γκάρι Μπιούσι, Λούις Γκούζμαν, ο Φίλιπ Μάικλ Τόμας, και ο Ντάνι Τρέχο στους ρόλους των Phil Cassidy, Ricardo Diaz, Lance Vance, και Umberto Robina, αντίστοιχα. Επίσης, ο Φιλ Κόλινς έπαιξε τον εαυτό του. Επίσης, ο Opie (Gregg Hughes), ο Άντονι Κουμία και άλλοι συντελεστές του The Opie and Anthony Show, δάνεισαν τις φωνές τους σε έναν από τους ραδιοφωνικούς σταθμούς.
Ο πρωταγωνιστής του παιχνιδιού είναι ο Victor "Vic" Vance. Ο Vic γεννήθηκε το 1956 στην Vice City και έχει δύο αδέρφια. Τον μεγαλύτερο του αδερφό, Pit, ο οποίος πάσχει από άσθμα, και ο μικρότερος αδερφός του, Lance σκοτώνεται το 1986 από τον Τόμι Βερσέτι. Το 1979, ο Vic άρχισε να εργάζεται στον στρατό ως μεταφορέας. Το 1986, ο 30χρονος Vic σκοτώνεται στην Vice City, κατά την διάρκεια μιας συμφωνίας. Το 1986 παρουσιάζεται με μαλλιά, με ρούχα κλασικά για την πόλη, και με άσπρο παντελόνι.
Η Αστυνομία είναι άκρως πιεστική και επιθετική ενώ κάποιες φορές, όταν πιέζει τον παίκτη, αυτό αναγκάζεται να παραδοθεί. Ωστόσο, η αστυνομία θα τον κυνηγήσει εάν τρακάρει οχήματα της Αστυνομίας, εάν πράξει κάποια εγκληματική ενέργεια, εάν προκαλέσει πανικό σε πολλά σημεία της πόλης, και τέλος, εάν προκαλέσει ηχορύπανση.
Συμμορίες
Άλλες συμμορίες είναι το Mendez Cartel και η Trailer Park Mafia.
Μουσική
Στο παιχνίδι ακούγονται εννέα ραδιοφωνικοί σταθμοί, οι: Emotion 98.3, Espantoso, Flash FM, Fresh 105 FM, Paradise FM, VCFL, V-Rock, Wave 103 και VCPR Public Radio. Σε αυτούς τους σταθμούς ακούγονται συγκροτήματα, όπως οι Depeche Mode, Kiss, Scorpions και καλλιτέχνες, όπως ο Φιλ Κόλινς. Επίσης, υπάρχουν σταθμοί που αναφέρονται αποκλειστικά στον πολιτισμό και έχουν καλεσμένους, όπως τον δήμαρχο της Vice City, Τόμας Σραμπ, και άλλα πρόσωπα.
Υποδοχή
Το παιχνίδι, λόγω του πολύ δύσκολου τρόπου παιχνιδιού του, δεν εντυπωσίασε το κοινό της σειράς. Η εκδοχή του PlayStation Portable έχει βαθμολογηθεί με βαθμό 9 από το IGN, με 86% από το Metacritic, και με 85% από το GameRankings. Η εκδοχή του PlayStation 2 απέσπασε βαθμολογία με 7.5 από το IGN.
Μέχρι τις 26 Μαρτίου του 2008, σύμφωνα με τη, Take-Two Interactive, το παιχνίδι πούλησε 4,5 εκατομμύρια κομμάτια. Το 2006 βραβεύτηκε από το IGN ως το παιχνίδι με το καλύτερο licensed soundtrack του PlayStation Portable, ενώ το 2007 είχε βραβευτεί ως το Καλύτερο Φορητό Βιντεοπαιχνίδι από τα Golden Joystick Awards.
Εξωτερικοί σύνδεσμοι
Κατηγορία:Grand Theft Auto Κατηγορία:Βιντεοπαιχνίδια του 2006 Κατηγορία:Βιντεοπαιχνίδια δράσης περιπέτειας Κατηγορία:Βιντεοπαιχνίδια του PlayStation Portable Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια του PlayStation Vita Κατηγορία:Βιντεοπαιχνίδια του PSP Go Κατηγορία:Βιντεοπαιχνίδια της Rockstar
Α.Ο. Κολοσσός Ρόδου
Ο Αθλητικός Όμιλος Κολοσσός Ρόδου είναι ελληνικό αθλητικό σωματείο που δραστηριοποιείται στη Ρόδο. Ιδρύθηκε στις 19/07/1963 και οι αθλητές του αγωνίζονται με χρώματα το γαλάζιο και το λευκό. Αντλεί το όνομα και το έμβλημά του από το τεραστίων διαστάσεων άγαλμα που κατασκευάστηκε κατά την αρχαιότητα στο νησί, τον περίφημος Κολοσσό της Ρόδου, ένα από τα επτά θαύματα του αρχαίου κόσμου.
Έδρα των τμημάτων καλαθοσφαίρισης είναι το Κλειστό Γυμναστήριο Καλλιθέας του Δήμου Ρόδου, χωρητικότητας 2.000 θεατών.
Ίδρυση
Ο A.O. Κολοσσός ιδρύθηκε στις 19/07/1963 με την πρώτη του διοίκηση να απαρτίζεται από τους Β. Λεβέντη, Ι. Βρούλλη και Γ. Ζαχαριάδη.
Τα ιδρυτικά μέλη του Κολοσσού, σύμφωνα με το καταστατικό, είναι τα εξής: Λαγουδάκης Κωνσταντίνος, Βλαστός Ιωάννης, Παλαιολόγος Χρήστος, Κανταρζής Ιωάννης, Μαλλιαράκης Γεώργιος, Βολωνάκης Νικόλαος, Κυριακόπουλος Γεώργιος, Ζαχαριάδης Γεώργιος, Λεβέντης Βασίλειος, Κόκκινος Δημήτριος, Γεωργακόπουλος Ανδρέας, Παπαγαπητός Βασίλειος, Πολίτης Νικόλαος, Χατζηνικόλας Μιχαήλ, Κιρμιζόπουλος Δημήτριος, Βρούλης Ιωάννης, Καλλιγάς Ευάγγελος, Καλαμπόκης Περικλής, Γιαλλουράκης Ιωάννης, Ξύπας Γεώργιος, Γιαλλουράκης Κυριάκος, Υψηλάντης Αναστάσιος, Τσαλαχούρης Κωνσταντίνος. Επίσης οι δικηγόροι Γεώργιος Βρούχος και Μάνος Κόκκινος.
Πρώτες συμμετοχές σε εθνικές κατηγορίες (1976 - 1986)
Έχοντας διακριθεί στο Πρωτάθλημα της Τοπικής Επιτροπής Ε.Ο.Κ. Δωδεκανήσου, ο Κολοσσός αγωνίστηκε για πρώτη φορά στο Πρωτάθλημα της Β' Εθνικής Κατηγορίας κατά την περιόδο 1976-77. Στην κατηγορία επέστρεψε το καλοκαίρι του 1983, παραμένοντας για μία τριετία μέχρι τον υποβιβασμό του μετά το πέρας της περιόδου 1985-86.
Σταθερότητα στις εθνικές κατηγορίες (1986 - 1998)
Ακολούθησε μια μακρά περίοδος παραμονής στη Γ' Εθνική Κατηγορία μεταξύ των περιόδων 1986-87 (Πρωταθλητές του Επαρχιακού Ομίλου ) και 1992-93, οπότε και οι Ροδίτες κατέκτησαν την κορυφή του βαθμολογικού πίνακα της κατηγορίας, πανηγυρίζοντας την άνοδο με προπονητή τον Γιώργο Ματσαμά. Ωστόσο τα επόμενα χρόνια η ομάδα παρουσίασε αγωνιστική κάμψη, επιστρέφοντας εν τέλει στο τοπικό της πρωτάθλημα.
Τα χρόνια στη Γ' Εθνική
Ο Κολοσσος Ρόδου, μετά την κατάκτηση του τίτλου του Πρωταθλητή Δωδεκανήσου την αγωνιστική περίοδο 1997-98, επέστρεψε στη Γ' Εθνική Κατηγορία. Από το σημείο αυτό ξεκινά μια σταδιακή ανοδική πορεία που οδήγησε το σύλλογο στο κορυφαίο επίπεδο της ελληνικής καλαθοσφαίρισης.
Την αγωνιστική περίοδο 1998-99 η ομάδα της Ρόδου εντάχθηκε στο 2ο Όμιλο Νότου του Πρωταθλήματος της Γ' Εθνικής Κατηγορίας, από κοινού με 13 ακόμη ανταγωνιστές. Στην τελική βαθμολογική κατάταξη βρέθηκε στην 6η θέση, έχοντας απολογισμό 13 νίκες και 13 ήττες. Δεν παρατηρήθηκε ισοβαθμία με κάποια άλλη ομάδα. Την επόμενη χρονιά, 1999-00, αγωνίστηκε ξανά στην ίδια Κατηγορία και Όμιλο, ξανά απέναντι σε 13 ομάδες. Ο Κολοσσός ολοκλήρωσε τις αγωνιστικές του υποχρεώσεις στην 5η θέση του τελικού βαθμολογικού πίνακα, με 16 νίκες και 10 ήττες, εξασφαλίζοντας την παραμονή του. Παρατηρήθηκε δε τριπλή ισοβαθμία με το Γ.Σ. Αγίων Αναργύρων και τον Π.Ο. Αγίου Θωμά Γουδί, που βρέθηκαν χαμηλότερα βάσει των μεταξύ τους αποτελεσμάτων. Την επόμενη περίοδο, 2000-01, με τον Κώστα Κωσταρίδη νέο επικαφαλή της διοίκησης, ο Κολοσσός βελτίωσε ακόμη περισσότερο την επίδοσή του, πετυχαίνοντας συγκομιδή από 17 νίκες και 9 ήττες. Με τον τρόπο αυτό σκαρφάλωσε μία θέση υψηλότερα, χωρίς να πάρει όμως το εισιτήριο ανόδου.
Η περίοδος 2001-02 ήταν από την πλευρά της ιστορική για την ομάδα της Ρόδου. Με προπονητή το Χάρη Παπάζογλου και βοηθό τον Κώστα Δόσπρα αναδείχθηκε Πρωταθλήτρια Γ' Εθνικής για τρίτη φορά στην ιστορία του. Είχε και πάλι αγωνιστεί στο 2ο Όμιλο Νότου, τον οποίο συνέθεσαν 14 σύλλογοι. Ο Κολοσσός είχε στη διάρκεια της χρονιάς μόλις 2 ήττες σε 26 αγωνιστικές. Η κατάκτηση της κορυφής του τελικού βαθμολογικού πίνακα είχε σαν αποτέλεσμα και την άνοδό του στη Β' Εθνική.
Περίοδος 2002 - 2003
Αν και είχε πολλά χρόνια να διαγωνιστεί στη Β' Εθνική, ο Κολοσσός επέδειξε καλό αγωνιστικό πρόσωπο και την περίοδο 2002-03. Το Πρωτάθλημα διοργανώθηκε σε κοινό Όμιλο των 14 συλλόγων. Στο πλαίσιο αυτό εκείνος της Ρόδου συγκέντρωσε 18 νίκες και 8 ήττες. Ισοβάθμισε με τα Εκπαιδευτήρια Δούκα, που υπερτερούσαν στα μεταξύ τους αποτελέσματα, και περιορίστηκε στην 4η θέση του βαθμολογικού πίνακα της τελευταίας αγωνιστικής. Λόγω ανακατατάξεων στις κατηγορίες ο Κολοσσός ανήλθε τελικά στην Α2 Εθνική κατόπιν πρόσκλησης της Ομοσπονδίας.
Στις αρχές Ιανουαρίου του 2003 ο Παπάζογλου αποτέλεσε παρελθόν από τους «θαλασσί» και τα καθήκοντά του ανέλαβε ο Βασίλης Φραγκιάς (προερχόμενος από το πρωτάθλημα Κύπρου) με βοηθό το Βενέτη Θωμίδη.
Την ίδια περίοδο ο Κολοσσός επέστρεψε και στο θεσμό του Κυπελλου Ελλάδος, λαμβάνοντας μέρος στις τρεις πρώτες αγωνιστικές της Α' Φάσης. Αρχικά απέκλεισε τους Αμπελοκήπους Θεσσαλονίκης επικρατώντας απέναντί τους στη δική του έδρα με σκορ 87-65. Στη συνέχεια νίκησε εκτός έδρας την Α.Γ.Ε. Χαλκίδα με σκορ 70-77. Τελικά ο Ηλυσιακός αποδείχθηκε ανυπέρβλητο εμπόδιο, με τον Κολοσσό να χάνει στην έδρα του με σκορ 55-62.
Περίοδος 2003 - 2004
Αν και άπειρη στο Πρωτάθλημα της Α2 Εθνικής Κατηγορίας, η ομάδα της Ρόδου επέδειξε την περίοδο 2003-04 αγωνιστικότητα και δεν περιορίστηκε στην εξασφάλιση της παραμονής στην κατηγορία, αλλά διεκδίκησε με αξιώσεις την άνοδο. Τελικά συγκέντρωσε 16 νίκες και 10 ήττες, ολοκληρώνοντας τις αγωνιστικές της υποχρεώσεις στην 4η θέση (σε σύνολο 14 ομάδων). Καθήκοντα πρώτου προπονητή άσκησε για μία ακόμη χρονιά ο Φραγκιάς.
Κορυφαίος σκόρερ της ομάδας την περίοδο αυτή αναδείχθηκε ο Αλέξανδρος Παναγιωτόπουλος (340 πόντοι σε 26 αγώνες, 13,08 κατά μ.ό.), ενώ ακολούθησαν οι Γιώργος Κουκλάκης (329 πόντοι σε 24 αγώνες, 13,71 κατά μ.ό.), Παναγιώτης Παναγιωταράκος (289 πόντοι σε 26 αγώνες, 11,12 κατά μ.ό.) και ο Ισπανοαμερικανός Αλφόνσο Άλμπερτ (287 πόντοι σε 26 αγώνες, 11,04 κατά μ.ό.).
Στο θεσμό του Κυπέλλου Ελλάδος, προτού αποκλειστεί, ο Κολοσσός αγωνίστηκε και στις 4 αγωνιστικές της Α' Φάσης. Στην πρεμιέρα νίκησε εκτός έδρας την Α.Γ.Ε. Χαλκίδα με σκορ 66-75, αποκλείοντάς τη για δεύτερη συνεχόμενη χρονιά. Στη συνέχεια επικράτησε στην έδρα του απέναντι στη Μ.Ε.Ν. Τούμπας με σκορ 97-89. Λίγες μέρες μετά ήρθε η σειρά του Ιωνικού Νικαίας να γνωρίσει την ήττα στη Ρόδο με σκορ 82-70. Τελικά την πορεία του Κολοσσού διέκοψε η Ξάνθη, που τον νίκησε στην έδρα της με σκορ 89-76.
Περίοδος 2004 - 2005
Την επόμενη χρονιά, 2004-05, ο Κολοσσός κατάφερε τελικά να κάνει την υπέρβαση, κερδίζοντας μία θέση μεταξύ των κορυφαίων ομάδων της χώρας. Συνολικά 14 σύλλογοι διεκδίκησαν τη χρονιά αυτή την άνοδο στην κορυφαία εθνική κατηγορία, κάτι που εν τέλει κατάφεραν οι Ροδίτες, αφού σκαρφάλωσαν στην κορυφή του τελικού βαθμολογικού πίνακα της Α2 Εθνικής. Αναλυτικά συγκέντρωσαν 20 νίκες και 6 ήττες, μία λιγότερη από το δεύτερο Γ.Σ. Λάρισας. Προπονητής ήταν για μία ακόμη χρονιά ο Βασίλης Φραγκιάς.
Σε ό,τι αφορά το Κύπελλο Ελλάδος, η ομάδα της Δωδεκανήσου νίκησε στην πρεμιέρα τον Ερμή Λαγκαδά με σκορ 66-73. Εντούτοις, ηττήθηκε εντός έδρας στη 2η Αγωνιστική της Α' Φάσης από το Ρέθυμνο με σκορ 89-92, αποχαιρετώντας έτσι τη διοργάνωση.
Περίοδος 2005 - 2006
Η πρώτη παρουσία του Κολοσσού Ρόδου στην κορυφαία κατηγορία της ελληνικής ανδρικής καλαθοσφαίρισης έλαβε χώρα την αγωνιστική περίοδο 2005-06 ως απόρροια της κατάκτησης του Πρωταθλήματος της Α2 Εθνικής την προηγούμενη χρονιά. Ωστόσο, ο σύλλογος εμφανίστηκε ανέτοιμος να σταθεί σε τέτοιο επίπεδο με αποτέλεσμα να σημειώσει μόλις 6 νίκες σε 26 αγώνες στην Κανονική Περίοδο, να καταταγεί στη 14η και τελευταία θέση και να επιστρέψει στην αμέσως κατώτερη κατηγορία.
Παραγωγικότερος σκόρερ για το σύλλογο αναδείχθηκε την περίοδο αυτή ο Αμερικανός Τρέβον Μπράιαντ (348 πόντοι σε 24 αγώνες, 14,50 κατά μ.ό.). Διακρίθηκαν επίσης οι Αμερικανοί Άντριαν Πένλαντ (160 πόντοι σε 9 αγώνες, 17,78 κατά μ.ό.) και Κέβιν Μπράσγουελ (101 πόντοι σε 7 αγώνες, 14,43 κατά μ.ό.). Ο Μπράιαντ κατάφερε επίσης να μπει στην κορυφαία πεντάδα δύο στατιστικών πινάκων για το σύνολο των αθλητών της Κατηγορίας: ήταν 5ος στα Ριμπάουντ (178 σε 24 αγώνες, 7,42 κατά μ.ό.) και 3ος στα Κλεψίματα (27 σε 24 αγώνες, 1,125 κατά μ.ό.).
Στα πλαίσια του θεσμού του Κυπέλλου Ελλάδος, ο Κολοσσός αγωνίστηκε σε μόλις ένα παιχνίδι, γνωρίζοντας οριακά τον αποκλεισμό στην 1η Αγωνιστική της Β' Φάσης από το Μαρούσι με σκορ 75-77.
Καθήκοντα πρώτου προπονητή την περίοδο αυτή διατήρησαν διαδοχικά οι Βασίλης Φραγκιάς (μέχρι το Νοέμβριο του 2005), ο Μιχάλης Κυρίτσης (μέχρι τον Ιανουάριο του 2006) και ο Γιώργος Ζευγώλης (μέχρι το τέλος της χρονιάς).
Περίοδος 2006 - 2007
Την επόμενη χρονιά, 2006-07, ο Κολοσσός υπήρξε πολύ πιο αποτελεσματικός με αποτέλεσμα να καταφέρει να ανακτήσει άμεσα το χαμένο έδαφος. Καθοδηγητής της ομάδας ήταν και πάλι ο Ζευγώλης, του οποίου το συμβόλαιο ανανεώθηκε το καλοκαίρι.
Το Πρωτάθλημα της Α2 Εθνικής διοργανώθηκε με τη συμμετοχή 16 συλλόγων από ολόκληρη την Ελλάδα. Στο πλαίσιο αυτό οι Ροδίτες συγκέντρωσαν 20 νίκες σε 30 αγωνιστικές, ολοκληρώνοντας τις αγωνιστικές τους υποχρεώσεις στη 2η θέση της τελικής κατάταξης, πίσω μόνο από τον πρωτοπόρο Σπόρτιγκ. Με τον τρόπο αυτό απέκτησαν το δικαίωμα της επιστροφής στην Α1 Εθνική. Κορυφαίος σκόρερ για λογαριασμό της ομάδας ήταν ο Έλληνας Θέμης Κουπίδης (366 πόντοι σε 28 αγώνες, 13,07 κατά μ.ό.) Επίσης διακρίθηκαν ο Βρετανός Τζάρετ Χαρτ (279 πόντοι σε 26 αγώνες, 10,73 κατά μ.ό.) και ο Έλληνας Αλέξανδρος Τσαμάτος (269 πόντοι σε 29 αγώνες, 9,28 κατά μ.ό.).
Η πιο αξιοσημείωτη επίδοση, όμως, της χρονιάς ήταν η εκπληκτική πορεία του συλλόγου στο Κύπελλο Ελλάδος όπου, αν και ομάδα της Α2 Εθνικής, αγωνίστηκε σε οκτώ (!) παιχνίδια, φτάνοντας μέχρι τους Ημιτελικούς. Στα πλαίσια της Α' Φάσης νίκησε διαδοχικά εκτός έδρας τον Κεραυνό Αιγίου με σκορ 67-72, εντός έδρας τον Αιγινιακό με σκορ 78-49, εκτός έδρας τη Μ.Ε.Ν. Τούμπας με σκορ 89-91 και εντός έδρας τη Δάφνη με σκορ 74-64. Στη «Φάση των 16» υποχρέωσε σε ήττα τον Πανελλήνιο σε εντός έδρα αγώνα που έληξε με σκορ 81-72. Στη «Φάση των 8» ήταν η σειρά της Α.Ε. Λάρισας να αποκλειστεί από τον Κολοσσό σε αγώνα που διεξήχθη στην έδρα της πρώτης και έληξε με σκορ 67-86. Τη χρονιά αυτή οι Ημιτελικοί ήταν διπλοί, έτσι ο Κολοσσός αγωνίστηκε δύο φορές απέναντι στο Ρέθυμνο. Νίκησε στο πρώτο παιχνίδι με σκορ 73-74 κι έχασε στο δεύτερο με μεγαλύτερη διαφορά 85-60. Κατά συνέπεια ο Κολοσσός έχασε την ευκαιρία να προχωρήσει στο Μεγάλο Τελικό, παρά την εντυπωσιακή του πορεία.
Περίοδος 2007 - 2008
Την αγωνιστική περίοδο 2007-08 ο Κολοσσός επέστρεψε στα γήπεδα της Α1 Εθνικής με νέο προπονητή το Βαγγέλη Αλεξανδρή. Χωρίς να καταφέρει να διακριθεί, ο σύλλογος της Ρόδου πέτυχε, ωστόσο, τον πρωταρχικό στόχο της παραμονής και καθιέρωσης στην κορυφαία κατηγορία. Στη διάρκεια των 26 αγωνιστικών του Πρωταθλήματος συγκέντρωσε 9 νίκες, τερματίζοντας στην 11η θέση της τελικής κατάταξης. Μάλιστα παρατηρήθηκε τριπλή ισοβαθμία μεταξύ του Κολοσσού, του Π.Α.Ο.Κ. και του Ρεθύμνου, με την κρητική ομάδα να στέκεται άτυχη και να ακολουθεί το δρόμο του υποβιβασμού.
Κορυφαίος σκόρερ τη χρονιά αυτή αναδείχθηκε για λογαριασμό του ροδίτικου συλλόγου ο Αμερικανός με καταγωγή από τον Παναμά, Ντανίλο Αουγκουστίν Πίνοκ (389 πόντοι σε 26 αγωνιστικές, 14,96 κατά μ.ό.), ενώ εξίσου παραγωγικός ήταν ο Έλληνας Γιώργος Διαμαντόπουλος (269 πόντοι σε 18 αγωνιστικές, 14,94 κατά μ.ό.). Διακρίθηκε επίσης ο Κροάτης Ίβο Γιοσίποβιτς (275 πόντοι σε 26 αγώνες, 10,58 κατά μ.ό.). Ο Πίνοκ ήταν επίσης ο τέταρτος παραγωγικότερος σκόρερ της Κανονικής Περιόδου στο σύνολο των ομάδων, ενώ μπήκε και στην κορυφαία πεντάδα του στατιστικού πίνακα των Κοψιμάτων (19 σε 26 αγώνες, 0,73 κατά μ.ό.).
Τη χρονιά αυτή ο Κολοσσός εντάχθηκε απευθείας στην 1η Αγωνιστική της Β' Φάσης του Κυπέλλου Ελλάδος, νικώντας αρχικά εκτός έδρας τη Νήαρ Ηστ Καισαριανής με σκορ 68-81. Στη συνέχεια, όμως, δεν κατόρθωσε να ξεπεράσει το εμπόδιο της Α.Ε.Κ. από την οποία και γνώρισε εντός έδρας τον αποκλεισμό με σκορ 62-67.
Περίοδος 2008 - 2009
Το καλοκαίρι του 2008 η νέα διοίκηση του Κολοσσού αποφάσισε τη λύση της συνεργασίας της με τον Αλεξανδρή - παρόλο που είχε υπογράψει διετές συμβόλαιο - παραχωρώντας τη θέση του στο Γιάννη Σφαιρόπουλο. Η ομάδα επέστρεψε στα γήπεδα για τις υποχρεώσεις της στο Κύπελλο, στα πλαίσια του οποίου αντιμετώπισε τον Π.Α.Ο.Κ. απευθείας στη Β' Φάση. Έχοντας υποστεί ήττα εντός έδρας με σκορ 67-76, η ομάδα της Ρόδου αποκλείστηκε από τη συνέχεια της διοργάνωσης.
Στο Πρωτάθλημα της χρονιάς 2008-09 ο Κολοσσός εξελίχθηκε σε υπολογίσιμη δύναμη, κλείνοντας την Κανονική Περίοδο στην 8η θέση της βαθμολογικής κατάταξης. Ειδικότερα συγκέντρωσε 12 νίκες και 14 ήττες, όσες και ο 7ος στην κατάταξη Π.Α.Ο.Κ. Συνεπώς οι Ροδίτες εξασφάλισαν μία θέση στα Play-Offs όπου και διασταυρώθηκαν με τον πρωτοπόρο Ολυμπιακό Πειραιώς. Με τη σειρά να κρίνεται στις δύο νίκες, οι «ερυθρόλευκοι» πέτυχαν δύο συνεχόμενα νικηφόρα αποτελέσματα (84−61 στον Πειραιά, 76-86 στη Ρόδο), αφήνοντας τον Κολοσσό οριστικά στην 8η θέση.
Τους περισσότερους πόντους για λογαριασμό της ομάδας συγκέντρωσε τη χρονιά αυτή ο Αμερικανός Στίβεν Σμιθ (384 πόντοι σε 21 αγώνες, 18,29 κατά μ.ό.), με το συμπατριώτη του, Λανς Χάρις να ακολουθεί (364 πόντοι σε 28 αγώνες, 13,00 κατά μ.ό.). Διακρίθηκαν επίσης ο Σερβοβόσνιος Σάσα Βασίλιεβιτς (277 πόντοι σε 28 αγώνες, 9,89 κατά μ.ό.) και ο Έλληνας Νίκος Παπανικολόπουλος (221 πόντοι σε 24 αγώνες, 9,21 κατά μ.ό.). Ο Σμιθ ήταν, επίσης, ο δεύτερος παραγωγικότερος σκόρερ στο σύνολο του Πρωταθλήματος, ενώ ο Χάρις βρέθηκε στην τρίτη θέση του στατιστικού πίνακα των Κλεψιμάτων (38 σε 26 αγώνες, 1,46 κατά μ.ό.).
Περίοδος 2009 - 2010
Την επόμενη χρονιά, 2009-10, η ομάδα της Ρόδου συνεργάστηκε εκ νέου με το Σφαιρόπουλο, φτάνοντας στην καλύτερη επίδοσή της στη μέχρι τότε πορεία της στην Α1 Εθνική. Οι υποχρεώσεις της ξεκίνησαν όπως πάντα από το Κύπελλο Ελλάδος και ειδικότερα από την 1η αγωνιστική της Β' Φάσης. Δεν κατάφερε να ξεπεράσει το εμπόδιο των Ικάρων Σερρών, από τους οποίους ηττήθηκε εκτός έδρας με σκορ 75-62.
Σε ό,τι αφορά το Πρωτάθλημα της Α1 Εθνικής, ο Κολοσσός ολοκλήρωσε τις αγωνιστικές του υποχρεώσεις για την Κανονική Περίοδο στην 6η θέση της βαθμολογικής κατάταξης, έχοντας συλλέξει 14 νίκες και 12 ήττες. Στη συνέχεια έλαβε μέρος στη διαδικασία των Play-Offs, όπου και αναζήτησε δύο νίκες απέναντι στην ομάδα του Αμαρουσίου. Ωστόσο ήταν οι «κιτρινόμαυροι» που πρώτοι πέτυχαν το στόχο (87-68 στο Μαρούσι, 72-87 στο Βενετόκλειο), αφήνοντας τους ροδίτες οριστικά στην 6η θέση.
Κορυφαίος σκόρερ για το σύλλογο και δεύτερος για το σύνολο του Πρωταθλήματος αναδείχθηκε ο Αμερικανός Λανς Χάρις (374 πόντοι σε 26 αγώνες, 14,38 κατά μ.ό.). Επίσης διακρίθηκαν ο Σερβοβόσνιος Σάσα Βασίλιεβιτς (284 πόντοι σε 25 αγώνες, 11,36 κατά μ.ό.) και ο Αμερικανός Ρόμπερτ Ντοζίερ (241 πόντοι σε 26 αγώνες, 9,27 κατά μ.ό.). Ο Ντοζίερ είχε επιπλέον την τρίτη καλύτερη επίδοση στη συλλογή Ριμπάουντ στο σύνολο των αθλητών της Α1 Εθνικής, ενώ ο Κώστας Χαρίσης είχε τη δεύτερη καλύτερη επίδοση στη στατιστική κατηγορία των Κοψιμάτων.
Περίοδος 2010 - 2011
Συνεχίζοντας τη συνεργασία της με το Σφαιρόπουλο για τρίτη συνεχόμενη χρονιά, η ομάδα της Ρόδου κατάφερε και την περίοδο 2010-11 να συμμετάσχει στη διαδικασία των Play-Offs, έχοντας καταλάβει την 8η θέση στην Κανονική Περίοδο. Ο απολογισμός της ήταν 12 νίκες και 14 ήττες, ενώ παρατηρήθηκε τετραπλή ισοβαθμία στις θέσεις 6 έως 9 μεταξύ της Καβάλας, του Περιστερίου, του Κολοσσού και του άτυχου Πανιωνίου που έμεινε εκτός διαδικασίας. Στην επόμενη φάση οι ροδίτες διασταυρώθηκαν με τον πρωτοπόρο Ολυμπιακό Πειραιώς. Στον πρώτο μεταξύ τους αγώνα στο Σ.Ε.Φ. οι «ερυθρόλευκοι» επιβλήθηκαν με σκορ 90-55, παίρνοντας το προβάδισμα στη σειρά. Στην επανάληψη του Βενετόκλειου, ο Κολοσσός «λύγισε» εκ νέου με σκορ 67-83 και κατά συνέπεια η χρονιά έκλεισε με την οριστική κατάληψη της 8ης θέσης. Στο σημείο αυτό έληξε και το συμβόλαιο του Σφαιρόπουλου με την ομάδα.
Κορυφαίος σκόρερ για την ομάδα τη χρονιά αυτή αναδείχθηκε ο Ελληνοαμερικανός Πατ Καλάθης (399 πόντοι σε 28 αγώνες, 14,25 κατά μ.ό.) και ακολούθησαν οι Έλληνες Άγγελος Τσάμης (266 πόντοι σε 28 αγώνες, 9,50 κατά μ.ό.) και Κώστας Χαρίσης (240 πόντοι σε 26 αγώνες, 9,23 κατά μ.ό.). Στους στατιστικούς πίνακες του συνόλου των ομάδων του Πρωταθλήματος, ο Καλάθης βρέθηκε στη δεύτερη θέση των σκόρερς πίσω από τον Ρόουλ Μάρσαλ του Π.Α.Ο.Κ., ενώ πρώτευσε και στην Αξιολόγηση (481). Με τη σειρά του ο Αμερικανός Τζάρεντ Τζόρνταν ήταν ο παίκτης που μοίρασε τις περισσότερες Ασίστ μέσα στη χρονιά.
Περίοδος 2011 - 2012
Τον Αύγουστο του 2011 επέστρεψε στην τεχνική ηγεσία του συλλόγου ο Βασίλης Φραγκιάς (που είχε ξανασυνεργαστεί με τον Κολοσσό το διάστημα 2002-2006). Στη διοργάνωση του Κυπέλλου ο σύλλογος απέκλεισε στην 1η Αγωνιστική της Β' Φάσης τον Πανερυθραϊκό αποσπώντας την εκτός έδρας νίκη με σκορ 62-66. Στη 2η Αγωνιστική, ωστόσο, γνώρισε με τη σειρά του την εντός έδρας ήττα από τον Ίκαρο Καλλιθέας με σκορ 77-80.
Η αγωνιστική περίοδος 2011-12 υπήρξε η πιο επιτυχημένη στη νεότερη ιστορία του συλλόγου, εφόσον με 16 νίκες και 8 ήττες τερμάτισε στην 3η θέση της βαθμολογίας της Κανονικής Περιόδου της Α1 Εθνικής. Μάλιστα δεν παρατηρήθηκε κάποια ισοβαθμία.
Στα πλαίσια της διαδικασίας των Play-Offs ήρθε αντιμέτωπος με την 6η στην κατάταξη, Καβάλα, απέναντι στην οποία συγκέντρωσε δύο διαδοχικά νικηφόρα αποτελέσματα (82-61 εντός, 73-67 εκτός), που ήταν και τα πρώτα που πέτυχε ποτέ ο Κολοσσός σε αγώνες της διαδικασίας αυτής. Στην επόμενη φάση, εντούτοις, βρήκε στο δρόμο του τον Παναθηναϊκό, με τη σειρά των μεταξύ τους παιχνιδιών να διαμορφώνεται στο 3-1 υπέρ της αθηναϊκής ομάδας. Αναλυτικότερα ο Παναθηναϊκός ξεκίνησε με δύο συνεχόμενες νίκες (103-67 στην Αθήνα, 71-102 στη Ρόδο). Εντούτοις, ο Κολοσσός δεν παραδόθηκε αμαχητί πετυχαίνοντας σπουδαία νίκη στην Αθήνα με σκορ 68-73. Τελικά υπέκυψε στη Ρόδο, γνωρίζοντας την ήττα με σκορ 66-74.
Τη χρονιά αυτή προβλεπόταν και διεξαγωγή σειράς Μικρών Τελικών που θα κρίνονταν στις 3 νίκες. Εκεί ο Κολοσσός διασταυρώθηκε με τον 4ο στην Κανονική Περίοδο, Πανιώνιο, απέναντι στον οποίο αγωνίστηκε με πλεονέκτημα έδρας. Στον πρώτο μεταξύ τους αγώνα ο Κολοσσός επικράτησε στη Ρόδο με σκορ 71-68. Στο δεύτερο παιχνίδι ο Πανιώνιος ισοφάρισε τη σειρά με σκορ 81-64. Ακολούθως ο Κολοσσός πήρε εκ νέου το προβάδισμα νικώντας εντός έδρας με σκορ 70-66. Ο Πανιώνιος, όμως, κατάφερε να στείλει τη σειρά σε πέμπτο παιχνίδι, νικώντας με σκορ 88-71 στη Νέα Σμύρνη. Τελικά ο Κολοσσός ολοκλήρωσε τις αγωνιστικές του υποχρεώσεις στην 4η θέση της κατάταξης, εφόσον ο Πανιώνιος «έσπασε» την έδρα του με σκορ 63-73.
Στο μαραθώνιο αυτό, κορυφαίος σκόρερ για την ομάδα αναδείχθηκε ο Έλληνας Άγγελος Τσάμης (397 πόντοι σε 35 αγώνες, 11,34 κατά μ.ό.) με τον Αμερικανό Μάρκους Χάτεν να ακολουθεί (397 πόντοι σε 35 παιχνίδια, 11,15 κατά μ.ό.). Διακρίθηκαν επίσης ο Αμερικανός Σκότι Χόμπσον (345 πόντοι σε 35 αγώνες, 9,86 κατά μ.ό.), ο Αμερικανός Ρούμπιν Μπόικιν (308 πόντοι σε 35 αγώνες, 8,80 κατά μ.ό.) και ο Έλληνας Νίκος Λιακόπουλος (280 πόντοι σε 34 αγώνες, 8,24 κατά μ.ό.)
Περίοδος 2012 - 2013
Ο απολογισμός της χρονιάς στο Πρωτάθλημα ήταν 8 νίκες σε 26 αγωνιστικές, ενώ στον τελικό βαθμολογικό πίνακα ο Κολοσσός κατέλαβε τη 10η θέση. Σαν αποτέλεσμα δεν απέκτησε το δικαίωμα να προσπαθήσει να καλυτερεύσει τη θέση του μέσα από τη διαδικασία των Play-offs. Τους περισσότερους πόντους για λογαριασμό της ομάδας συγκέντρωσε ο Αμερικανός Μάρκους Χάτεν (294 πόντοι σε 25 αγώνες, 11,76 κατά μ.ό.). Ακολούθησαν ο Έλληνας Γιάννης Καλαμπόκης (289 πόντοι σε 26 αγώνες, 11,12 κατά μ.ό.), ο Αμερικανός Κέβιν Λάνγκφορντ (235 πόντοι σε 26 αγώνες, 9,04 κατά μ.ό.) και ο Αμερικανός Ντέντι Λάρον (208 πόντοι σε 14 αγώνες, 14,86 κατά μ.ό.).
Πρώτος προπονητής τη χρονιά αυτή διετέλεσε ο Μηνάς Γκέκος μέχρι τις αρχές Ιανουαρίου, για να δώσει τη σκυτάλη για άλλη μια φορά στο Βασίλη Φραγκιά.
Περίοδος 2013 - 2014
Το επόμενο φθινόπωρο η ομάδα του Φραγκιά επέστρεψε στα γήπεδα αρχικά για τις υποχρεώσεις της στα πλαίσια του Κυπέλλου Ελλάδος. Αντίθετα με τις προηγούμενες περιόδους αποδείχθηκε εξαιρετικά ανθεκτική στο θεσμό. Στα πλαίσια της 1ης Αγωνιστικής της Β' Φάσης ο Κολοσσός οδήγησε στον αποκλεισμό τον Κόροιβο Αμαλιάδας αφού τον υποχρέωσε σε ήττα στην Ηλεία με σκορ 63-71. Λίγες μέρες μετά νίκησε εκτός έδρας το Λαύριο με σκορ 59-76. Στην 3η αγωνιστική κατάφερε να επικρατήσει εντός έδρας με σκορ 71-69 απέναντι στη Νέα Κηφισιά. Τελικά αποκλείστηκε στη «Φάση των 8» οπότε και ηττήθηκε στη Νέα Σμύρνη από τον Πανιώνιο με σκορ 82-65.
Καθώς η ομάδα ξεκίνησε δυσμενώς το Πρωτάθλημα της περιόδου 2013-14, στα μέσα Νοεμβρίου έληξε η συνεργασία της με το Φραγκιά. Διάδοχός του ήταν ο Δημήτρης Πρίφτης μέχρι το Μάρτιο. Μετά τη μετακίνηση του τελευταίου στον Παναθηναϊκό, καθήκοντα πρώτου προπονητή ανέλαβε ο πρώην βοηθός του, Μιχάλης Κουταλιανός.
Η λήξη της 26ης και τελευταίας αγωνιστικής βρήκε την ομάδα της Ρόδου στη 10η θέση του βαθμολογικού πίνακα, όπως συνέβη και την προηγούμενη περίοδο. Είχε συγκεντρώσει 10 νίκες και 16 ήττες, όσες και το Ρέθυμνο που κατετάγη μια θέση υψηλότερα. Το αποτέλεσμα αυτό σήμαινε πως η ομάδα δεν είχε το δικαίωμα συμμετοχής στα Play-offs, αλλά δεν κινδύνεψε και με υποβιβασμό.
Λάμπρος Αλεξάνδρου
Ο Λάμπρος Αλεξάνδρου ή Ευμολπίδης, οπλαρχηγός της Αταλάντης, ήταν ο πληρεξούσιος της Λοκρίδος στην Α΄ Εθνοσυνέλευση Επιδαύρου. Η οικογένεια του Λάμπρου Αλεξάνδρου υποστήριξε την Ελληνική Επανάσταση συμμετέχοντας ενεργα στον Αγώνα αλλά και οικονομικά. Για το λόγο αυτό απονεμήθηκε στην οικογένειά του ο Χρυσός Σταυρός. Η κόρη του, Θεοδώρα Ευμολπίδου, παντρεύτηκε τον Κωνσταντίνο Ιατρίδη, δήμαρχο Καρπενησίου επί Χαριλάου Τρικούπη, υιό του Γεωργίου Αναγνώστη Ιατρίδη και ανηψιό του αγωνιστή του 1821, φονευθέντος στην Έξοδο του Μεσολογγίου το 1826, Κωνσταντίνου Ιατρίδη και του διάσημου ζωγράφου Αθανασίου Ιατρίδη, ο οποίος αποτύπωσε στους πίνακες του τους αγώνες των Ελλήνων κατά την Ελληνική Επανάσταση.
Α.Ο. Κολοσσός Ρόδου
Περίοδος 2013 - 2014
Κορυφαίοι σκόρερ του Κολοσσού αναδείχθηκαν οι Αμερικανοί Τέιλορ Σμιθ (253 πόντοι σε 26 αγώνες, 9,73 κατά μ.ό.) και ο Όσμπι Μπαμπάλε (226 πόντοι σε 21 αγώνες, 10,76 κατά μ.ό.). Διακρίθηκαν επίσης οι Έλληνες Νώντας Παπαντωνίου (221 πόντοι σε 26 αγώνες, 8,50 κατά μ.ό.), Χριστόφορος Στεφανίδης (210 πόντοι σε 26 αγώνες, 8,08 κατά μ.ό.) και Άγγελος Τσάμης (199 πόντοι σε 24 αγώνες, 8,29 κατά μ.ό.).
Περίοδος 2014 - 2015
Τον Ιούλιο του 2014 ανανεώθηκε το συμβόλαιο του Κουταλιανού, ο οποίος διατήρησε τη θέση του πρώτου προπονητή στην ομάδα για την επόμενη περίοδο, 2014-15. Εντούτοις, το Νοέμβριο τον διαδέχθηκε ο Άρης Λυκογιάννης.
Στην κανονική περίοδο του Πρωταθλήματος η ροδίτικη ομάδα συγκέντρωσε 13 νίκες και ισάριθμες ήττες, με αποτέλεσμα να βρεθεί στην 7η θέση του βαθμολογικού πίνακα μετά την ολοκλήρωση της 26ης αγωνιστικής. Με τον τρόπο αυτό εξασφάλισε θέση στα Play-offs όπου διασταυρώθηκε με τον 2ο Παναθηναϊκό έχοντας το μειονέκτημα της έδρας. Στον πρώτο μεταξύ τους αγώνα νικητές αναδείχθηκαν οι «πράσινοι» με σκορ 98-71. Στη ρεβάνς της Ρόδου, όμως, ο Κολοσσός ήταν αξιόμαχος παίρνοντας τη νίκη με σκορ 73-75 και ισοφαρίζοντας τη σειρά σε 1-1. Ωστόσο, ήταν ο Παναθηναϊκός εκείνος που προκρίθηκε τελικά, νικώντας στον τρίτο και καθοριστικό αγώνα με το επιβλητικό σκορ 100-70. Κατά συνέπεια, ο Κολοσσός κατετάγη οριστικά 7ος τη χρονιά αυτή.